text: [{"text_idx": "#000000", "text": "Ino mapenzi nzi aakuzingide buno buzuba? Hena yebo nokuba muyandwa wako mucitiingaana penzi lya kupona buumi bubotu? Naa ndipenzi lya kucubilana akataa bamukwasyi? Ambweni ujisi penzi ku milimo naa ucisata akaambo kakusala zitaluleme. Hena yebo upenga kulibilika akutakkazyika moyo na? Kufumbwa penzi ndyomulangene limwi, Mangwalo atupa milazyo yeelede kukupa busongo kuti uzwidilile."}, {"text_idx": "#000005", "text": "Kumamanino, taakwe makani naa ndipenzi nokuba manyongwe aali buti kufumbwa biyo kuti kojisi busongo, nguzu, zintu zikupa busungu, nokuba [koyungizya ncoyeeyela aawa] kuti ulilemunune penzi likujisi. Mapenzi woonse aaya alaa mulimo omwe buyo alimwi ooyo ngwa kutuyiisya kuti tweelede kuyaamina kuli Taata wakujulu kuti atukwabule notuminidwe. Ono makani mabotu ngakuti nzi? Yahuwah kunyina pe naakaalilwa cakucita! Walo ngu Leza uuzunda lyoonse. Paulu wakakkomanina luzyibo oolu, kaamba kuti, \u201cIno inga twaamba nzi kujatikizya zintu eezi? Ikuti [Yahuwah] kali kulubazu lwesu, nguni uunga watucubila? Walo taakalesya naba Mwanaakwe, pele wakamusanga mucibaka cesu toonse, mbuti mbwanga kwiinda muli nguwe taatupa cabuyo zintu zyoonse?\u201d (BaLoma 8:31-32, NKJV)"}, {"text_idx": "#000007", "text": "Kaano ka nkondo eeyo Joshua njaakalwana ba Amolaiti katusalazyila nzila kufumbwa muntu njanga wabelesya milazyo yamu Bbaibbele kuti azwidilile akuzunda kuti zyamuyumina zintu. Eelyo bami bosanwe nibaamuzinga amakunga aampi zyabo antoomwe, Joshua wakacita zintu zyosanwe zyakapa bana Isilayeli kuti bakome."}, {"text_idx": "#000011", "text": "Eeyi ntaamu iyubununa tusimpe tupati tobile. Kutaanguna, kulayandika kapati kuti twayandaula lugwasyo kuzwa kuli Yahuwah. Tacili biyo cintu ciyandika pele ncintu ciingulwa akuzwidilila cinicini. Cabili, lyoonse swebo tweelede kubaa myoyo iilumba nkaambo ka lugwasyo ndwatupa. Mu Intembauzyo 50:15, Yahuwah usyomya kuti, \u201cKondiita Ime mubuzuba bwa mapenzi: Ime ndiyookuvwuna webo, alimwi webo uyoondilemekezya Ime.\u201d Kumwiibaluka akumulumba Yahuwah nkaambo ka lugwasyo Lwakwe ncecisinsimuna luyando oolo luyumya lusyomo lwesu. Eeci citupa kuti tukonzye kucita ciyandika kufwamba mbweenya Joshua mbwaakacita, kwiinda kuti katweeleba penzi lini."}, {"text_idx": "#000012", "text": "Ntaamu Yane: Joshua wakabelesya zibelesyo zya bulemu bwakujulu eezyo nzyaakali kukonzya kujana."}, {"text_idx": "#000014", "text": "\u201cZuba, koima nji atalaa munzi wa Gibeoni;\nAlimwi webo O Mwezi, mumumpata wa Aijaloni.\u201d (Joshua 10:12 a 13, KJV.)"}, {"text_idx": "#000016", "text": "Ntaamu Yasanu: Joshua wakasindinganya kucita ciyandika kusikila wagozya kuzunda. Walo wakalizyi mamanino aa makatazyo aakwe mbwaakali kunga atondezya Leza wakwe kubantu batazyi Leza baku Kanaani. Walo taakakkedwe moyo kuti azunde cibeela cisyoonto biyo. Lyakasika jwi kuti bami bosanwe bakayuside mumpangala yabbwe. Joshua wakapa malailile kuti basinke mulyango wa bwina oomo mubaayubide kutegwa batatiji. Aakale nibakamanizya kulwisya nkondo, wakazyokela kumpangala ya bbwe, wakabakankaula bami boonse akubajaya aabo bakasolweda basilumamba kulwana bana Isilayeli. Ooku kukoma boobu akuzwidilila mumasunko kwakapa bulemu kuli Yahuwah alimwi Joshua wakafwamba kuzyibya kuti ooku kuzunda wakali mulimo ookwa Yahuwah. \u201cMpoonya Joshua wakati kuli mbabo, \u2018Mutayoowi, mutatyompwi; amubaa nguzu akukkazyika camba, nkaambo mbombuboobu Yahuwah mbwayoobacita boonse basinkondonyoko bamulwana.\u2019\u201d"}, {"text_idx": "#000017", "text": "Eelyo nywe nomwaabidwe zibelesyo zya kujulu kwini kuti mulwanye nkondo zyenu akukoma mapenzi eenu, mutalekeli biyo waawo kuzunda aasyoonto pele muzumanane kuzundila limwi. Kuzunda aasyoonto biyo takupi bulemu kuli Yahuwah mbuli kuzunda mpocigolela mbokumulemekezya. Ijulu lilindila buyo nduwe kuti ukumbile kugwasyigwa. Aboobo, utalelemi! \u201cAtuswenene kucuuno ca luzyalo katuliibide, kutegwa tukonzye kutambula luse akujana lubomba muciindi notubulide.\u201d (BaHebulayo 4:16, NRSV)"}]